Sinipunainen fantasia
Olet kovin nuori,
 silmäsi ovat intohimoisissa kyynelissä.
 Olet kovin kiihkeä,
 kätesi vapisevat niin.

 Suuria, sinipunaisia, kylmiä kukkia putoo.
 Mistä tulee ruskean myskin
 huumaava, pisaroiva lemu?
 Hiuksesi ovat himmeänloistavat siitä.

 Miten sinipunaista ja keinuvaa ilma on,
 niinkuin ohuet verhot!
 Se tulee kukista,
 niistä, jotka putoavat.